ಮುಂಗಾರಿನ ಅಬ್ಬರಕ್ಕೆ ಮಹಾರಾಷ್ಟ್ರ ತತ್ತರ ಕರ್ನಾಟಕಕ್ಕೂ ಶುರುವಾಗಿದೆ ಮಹಾ ಮಳೆ ಆತಂಕ! ಮುಂಬೈ: ಮುಂಗಾರಿನ ಅಬ್ಬರಕ್ಕೆ ಮಹಾರಾಷ್ಟ್ರದ ಹಲವು ನಗರಗಳು ತತ್ತರಿಸಿ ಹೋಗಿವೆ. ಅದರಲ್ಲೂ ಮುಂಬೈ ಮತ್ತು ಥಾಣೆಯಲ್ಲಿ ಭಾರೀ ಅವಾಂತರವೇ ಸೃಷ್ಟಿಯಾಗಿದೆ. ಯಾವ ಕಡೆ ನೋಡಿದ್ರೂ, ಕಾಣ್ತಿರೋದು ಬರಿ ನೀರು ನೀರು.. ಮುಂಗಾರು ಮಳೆಯ ಹೊಡೆತಕ್ಕೆ ಮುಂಬೈ ನಗರ ತತ್ತರಿಸಿ ಬಿಟ್ಟಿದೆ. ಮುಂಬೈನ ಬಹುತೇಕ ರಸ್ತೆಗಳು ಜಲಾವೃತ.. ಜುಲೈ 9ರವರೆಗೆ ಯೆಲ್ಲೋ ಅಲರ್ಟ್ ಘೊಷಣೆ.. ಮಳೆಯಿಂದಾಗಿ ಮುಂಬೈನ ಸೈಯನ್ ಪ್ರದೇಶ ಜಲಾವೃತವಾಗಿದೆ. ಅದೇ ರೀತಿ ಥಾಣೆ ಮತ್ತು ನವಿ ಮುಂಬೈ ಕೂಡ ಮಳೆಯಿಂದಾಗಿ ತತ್ತರಿಸಿದ್ದು, ಜನಜೀವನ ಅಸ್ತವ್ಯಸ್ತಗೊಂಡಿದೆ. ಮಹಾರಾಷ್ಟ್ರದಲ್ಲಿ ಮುಂದಿನ ನಾಲ್ಕು ದಿನ ಭಾರೀ ಮಳೆಯಾಗಲಿದೆ ಎಂದು ಭಾರತೀಯ ಹವಾಮಾನ ಇಲಾಖೆ ಎಚ್ಚರಿಕೆ ನೀಡಿದೆ. ಮಹಾರಾಷ್ಟ್ತದ ನೂತನ ಸಿಎಂ ಏಕನಾಥ್ ಶಿಂಧೆಗೆ ಮಳೆರಾಯ ಭರ್ಜರಿ ಸವಾಲು ಹಾಕಿದ್ದಾನೆ. ಮಳೆಯಿಂದ ಯಾವುದೇ ಅನಾಹುತ ಸಂಭವಿಸದಿರಲು ಹಾಗೂ ಜನರ ಸಂಕಷ್ಟಕ್ಕೆ ಸ್ಪಂದಿಸಲು ಖುದ್ದು ಸಿಎಂ ಶಿಂಧೆಯವರೇ ಕಂಟ್ರೋಲ್ ರೂಂಗೆ ಭೇಟಿ ನೀಡಿ ಪರಿಶೀಲನೆ ನಡೆಸಿದ್ರು. ಮುಖ್ಯಮಂತ್ರಿ ಏಕನಾಥ್ ಶಿಂಧೆ ಮುನ್ನೆಚ್ಚರಿಕೆಗಳನ್ನು ತೆಗೆದುಕೊಳ್ಳುವಂತೆ ಮತ್ತು ಯಾವುದೇ ಪ್ರಾಣ ಅಥವಾ ಆಸ್ತಿ ಹಾನಿಯಾಗದಂತೆ ನೋಡಿಕೊಳ್ಳಲು ಅಧಿಕಾರಿಗಳಿಗೆ ಸೂಚನೆ ನೀಡಿದ್ದಾರೆ. ಕರೆಯಂತಾದ ಮುಂಬೈನ ರಸ್ತೆಗಳಲ್ಲಿ ಮಕ್ಕಳ ಜಲಕ್ರೀಡೆ.. ಮುಂಬೈನ ಬಹುತೇಕ ರಸ್ತೆಗಳು ಜಲಾವೃತವಾಗಿದೆ. ಮೊಣಕಾಲುದ್ದು ನೀರು ನಿಂತಿದ್ದು, ಇದೇ ನೀರಲ್ಲಿ ಮಕ್ಕಳು ಈಜಾಡುತ್ತ ಜೊತೆ ನೀರಿಲ್ಲಿ ವಿವಿಧ ಆಟಗಳನ್ನು ಆಡುತ್ತಿದ್ದ ದೃಶ್ಯಗಳು ಕಂಡು ಬಂದ್ವು. ಇನ್ನು ಗೋಟಕ್ ಪುರದಲ್ಲಿ ಗೋಡೆ ಕುಸಿದು, ಮನೆ ಸಂಪೂರ್ಣ ಹಾನಿಗೀಡಾಗಿದೆ. ಖರ್ ಸಬ್ವೇ ಅಂಡರ್ಗ್ರೌಂಡ್ ನಿಲ್ದಾಣಕ್ಕೆ ಮಳೆ ನೀರು ನುಗ್ಗಿ ಅವಾಂತರ ಸೃಷ್ಟಿಯಾಗಿತ್ತು. ಫ್ಲೋ.. ಥಾಣೆಯಲ್ಲಿ ನಿರಂತರ ಮಳೆಯಿಂದಾಗಿ ಮುಂಬ್ರಾ ಪ್ರದೇಶದಲ್ಲಿ 16 ಅಡಿ ಉದ್ದದ ಭದ್ರತಾ ಗೋಡೆ ಕುಸಿದಿದೆ. ಅನಿಲ್ ಭಗತ್ ಚಾಲ್ನ ಹದಿನೇಳು ಕುಟುಂಬಗಳನ್ನು ತಾತ್ಕಾಲಿಕವಾಗಿ ಥಾಣೆ ಮುನ್ಸಿಪಲ್ ಕಾರ್ಪೊರೇಷನ್ ಶಾಲೆಗೆ ಸ್ಥಳಾಂತರಿಸಲಾಗಿದೆ. ಮಹಾರಾಷ್ಟ್ತ ಹಲವು ಜಿಲ್ಲೆಗಳಲ್ಲಿ ಧಾರಾಕಾರ ಮಳೆಯಾಗಿದ್ದು, 3500ಕ್ಕೂ ಹೆಚ್ಚು ಜನರನ್ನು ಸುರಕ್ಷಿತ ಸ್ಥಳಗಳಿಗೆ ರವಾನಿಸಲಾಗಿದೆ. ಕೋಯ್ನಾ ಜಲಾಶಯದಲ್ಲಿ ನೀರಿನ ಮಟ್ಟ ಹೆಚ್ಚಳ ಕರ್ನಾಟಕಕ್ಕೂ ಶುರುವಾಗಿದೆ ಮಹಾ ಮಳೆ ಆತಂಕ ಕೃಷ್ಣಾ ಜಲಾನಯನ ಭಾಗದಲ್ಲಿ ಭಾರೀ ಮಳೆಯಾಗುತ್ತಿರುವ ಕಾರಣ ಕೋಯ್ನಾ ಜಲಾಶಯಕ್ಕೆ ಅಪಾರ ಪ್ರಮಾಣದಲ್ಲಿ ನೀರು ಹರಿದು ಬರುತ್ತಿದೆ. ಕೋಯ್ನಾ ಡ್ಯಾಂ.. ಕೋಯ್ನಾ ಜಲಾಶಯ ಒಟ್ಟು ಸಾಮರ್ಥ್ಯ 115 ಟಿಎಂಸಿ. ಸದ್ಯ ಜಲಾಶಯದಲ್ಲಿರೋರು 16 ಟಿಎಂಸಿ ನೀರು ಪಾತ್ರ. ಕೆಲ ದಿನಗಳಿಂದ ಮಹಾಬಬಲೇಶ್ವರ ಘಟ್ಟದ ವ್ಯಾಪ್ತಿಯಲ್ಲಿ ಮಳೆಯಾಗುತ್ತಿದೆ. ಇದರಿಂದ ಅಪಾರ ಪ್ರಮಾಣದ ನೀರು ಜಲಾಶಯಕ್ಕೆ ಹರಿದು ಬರುತ್ತಿದೆ. ಕೋಯ್ನಾ ಡ್ಯಾಂ ಭರ್ತಿಯಾದ್ರೆ ಕರ್ನಾಟಕದ ಕೃಷ್ಣ ನದಿ ತೀರದ ಜಿಲ್ಲೆಗಳಲ್ಲಿ ಪ್ರವಾಹ ಪರಿಸ್ಥಿತಿ ನಿರ್ಮಾಣ ಆಗುವ ಆತಂಕ ಇದೆ. ಕಳೆದ ಬಾರಿ ಮಹಾ ಮಳೆಯಿಂದಾಗಿ, ಏಕಾಏಕಿ ಜಲಾಶಯದಿಂದ ನದಿಗೆ ನೀರು ಬಿಟ್ಟ ಕಾರಣ ಅಪಾರ ಪ್ರಮಾಣದ ಸಾವುನೋವು ಸಂಭವಿಸಿತ್ತು. ಇದೀಗ ಮಹಾರಾಷ್ಟ್ರದಲ್ಲಿ ಭಾರೀ ಮಳೆಯಾಗುತ್ತಿದ್ದು, ಆತಂಕ ಸೃಷ್ಟಿಸಿದೆ.